**Pagėgių savivaldybės meno ir sporto mokykla**

**Piešinių konkursas „Žodžio grožis“**

**NUOSTATAI**

Pagėgių savivaldybės meno ir sporto mokyklos dailės skyrius, bendradarbiaudamas su Pagėgių savivaldybės viešąja biblioteka, skelbia dailės skyriaus mokinių piešinių konkursą „Žodžio grožis“.  
Šis piešinių konkursas skirtas dailės skyriaus mokiniams.

**Amžiaus grupės:** 7-9 m., 10-12 m., 13- 15 m.

**Vertinimo kriterijai:** vertinant darbus, bus atsižvelgiama į kūrybiškumą, originalumą, įdomų bei savitą temos pateikimą.

**Formatas:** A-3 piešimo lapai.

**Technikos:** darbai gali būti atlikti guašo, akrilo, akvarelės, koliažo, aplikacijos, įvairiomis grafikos bei piešimo technikomis ir kt.

**Konkurso tikslai ir uždaviniai:** skatinti vaikus ir jaunimą geriau įsidėmėti sunkių žodžių rašybą, lavinti mokinių meninius gebėjimus, skatinti kūrybiškai pažvelgti į rašybos ypatumus, suteikti mokiniams galimybę išreikšti savo įspūdžius piešiant, kuriant koliažus, aplikacijas ar kita.

**Vertinimas ir apdovanojimai:**  
Komisiją sudaro trys dailės mokytojai.

Pagrindiniai vertinimo kriterijai – darbo temos originalumas ir kūrybiškumas.  
Apdovanojami bus trys geriausių darbų autoriai kiekvienoje amžiaus grupėje.

**Konkursas vykdomas:** 2017 m. vasario-kovo mėn.   
Piešiniai pristatomi iki 2017 m. kovo 20 d.

**Konkurso rezultatai skelbiami:** 2017 m. kovo 20 d.

**Apdovanojimų data:**2017 birželio 2 d. Pagėgių meno ir sporto mokyklos mokslo metų užbaigimo šventės metu.

**Konkurso laureatų darbai ir kiti komisijos atrinkti gražiausi piešiniai bus eksponuojami Pagėgių viešojoje bibliotekoje parodoje kartu su bendrojo ugdymo mokyklų piešiniais.**

Dėl klausimų kreiptis į dailės mokytoją Liną Ambarcumian tel. 865235605